L'IMPERI HUMÀ

L'imperi Humà va sorgir farà 300 anys, de les cendres del Món Antic. Units en una sola causa, inicialment secreta, van bastir un nou centre de poder a les Illes Desolades, la seva terra nativa, i proclamant l'Anti-Creuada, es varen llençar a la conquesta d'Espúrnia. És un estat semi-feudal, mix de ciutats amb autonomia política i castells controlant el territori/persones.

###### LA SERP SOLAR - CREDO

Arran dels desastres patits en la Gran Guerra contra els Déus Tirans (com l'extinció dels Dracs), l'Imperi Humà pretén deslliurar Espúrnia dels "Fills dels Déus", es a dir, tots els no-humans i tots els religiosos i essers màgics del planeta. Van arribar a la conclusió de que si l'Ouroboros, la Serp Solar de l'Univers, podia destruir les Deïtats, per força era superior a aquestes.

Segons la seva cosmologia, la raça Humana seria el final i el principi, el principi i la fi *(alpha i omega)*, fent renéixer Espúrnia amb les flames de l'Anti-Creuada. Es un credo quasi-nihilista, no basat en la fe sinó en la xenofòbia i el sentit de Destí Manifest. Un sentiment de inferioritat mal desenvolupat els ha dut a un plantejament profundament anti-teïsta, anti-religiós i anti-arcà.

*"Perquè jo em moriré als 80 i tu, elf, coneixeràs als meus besnéts, com coneixies al meu avi? -* diu una de les seves peces de propaganda.

En el seu primer dia, els humans varen efectuar massacres per sorpresa en les ciutats de tot el planeta, prenent moltes d'elles en els primers moments. La capital Humana original va ser destruïda en algun moment, on ara s'erigeix *Nova Domus,* seu imperial.

Al inici de l'antologia, estan a les portes de dominar tot el planeta. Tret, esclar...de l'Últim Enclau.

##### ORGANITZACIONS IMPERIALS

###### ELS FILLS DEL SOL:

Ordre Militar que domina el territori (mes enllà les ciutats), estenent l'*Anti-Creuada* i el seu credo nihilista credo de la Serp Solar. Lideren els exercits imperials i tenen com a força professional i permanent a les Legions d'Acer, havent establert fortins en les ciutats i regions de tota Espúrnia. Lluiten recoberts amb armadures de cavaller i cascos amb cresta, usant sovint *Gemes de Sang* per atorgar-se poders. Dominen militarment l'Imperi en les institucions i amb fortins, castells i guarnicions fixes.

Coneguts:

- germà adepte Kladius Tibèriades, pretor de la Província de les Bessones.

- Cònsul Helios Rasena, Gran Mestre dels Fills del Sol

###### LES FILLES DE LA SERP

cos policial/de vigilància interna, que persegueix tot allò religiós o màgic del temple, patrullant l'Imperi en busca de bruixes a les que cremar. Tals patrulles provincials són compostes per dones amb innats poders psíquics (NO-màgics). Llueixen uniformes verds i pentinats curts/militars.

###### SENAT IMPERIAL

compost per rics nobles representants de les províncies imperials, anomena els càrrecs polítics, com els pretors (governadors provincials), administradors, jutges... Està presidit per dos *cònsuls*: el Gran Mestre dels Fills del Sol i la Gran Mestre de les Filles de la Serp. També es responsable de reclutar les legions Imperials entre els seus ciutadans, al marge de les permanents Legions d'Acer dels Fills del Sol, així com la Flota Naval Imperial.